Steam Community :: Chem Breath :: Wijzigingsnotities
Team Fortress 2> Workshop > Workshop van multitrip
Update: 6 feb 2013 @ 20:00 Virus steek stokkie voor 2 gholftoernooie | Netwerk24
14 Februarie 2020 19:00
Die setperke van die Saujana-gholfklub in Kuala Lumpur, Maleisië, sal stil wees in die derde week van Maart, nadat die Europese en Asiese reekse besluit het om die Maybank-kampioenskap (wat daardie week daar sou plaasvind) uit te stel. Foto: Getty Images
Die Covid-19-virus (voorheen die koronavirus) het gelei tot die uitstel van nóg twee sportgebeure.
Die Europese gholfreeks het Vrydagmiddag aangekondig die Maybank-kampioenskap in Maleisië én die Chinese Ope sal nie meer in April plaasvind, soos oorspronklik beplan is nie.
Die Maybank-toernooi sou van 16 tot 19 April in Kuala Lumpur plaasgevind het en die Chinese Ope ’n week later in Shenzhen.
Die moontlikheid dat die toernooie later in die seisoen sal plaasvind, word nou bespreek.
“Die welstand van ons spelers, toeskouers en personeel is ons absolute prioriteit,” sê Keith Pelley, die uitvoerende hoof van die Europese reeks, in ’n verklaring.
“Dit is jammer dat ons die Maybank-kampioenskap en Chinese Ope moet uitstel, maar ons voel dit is die korrekte manier om dit te hanteer. Ons is in dié stadium besig om ondersoek in te stel na alternatiewe datums vir albei toernooie.” – Sportredaksie
Meer oor: Chinese Ope | Koronavirus | Gholf | Covid-19-Virus | Maybank-Kampioenskap